.:ОТВЕС:. - Тайната на Масонството не се предава по Интернет\n„Фанатик — това е човек, който не може да промени възгледите си и не може да смени темата.“ Уинстън Чърчил\nМасони от настоящия век, ние трябва да се чувстваме привилегировани хора само заради това, че живеем в него. Столетието, в което живеем ще бележи развитието на цивилизацията занапред, и работата, която ние развиваме пред Ордена днес ще бележи Масонството на бъдещето. За първи път ние сме взаимосвързани директно на световно ниво, в едно движение, което, следващо една параболична крива, еволюира на всеки 18 месеца към все по-възвишени и по-възвишени нива.\n19-та Степен на СПШР ни подтиква да строим мостове от нас към бъдещето. В съвременната история ние никога не сме имали такава ясна възможност да изградим ускорено Масонството на Бъдещето.\nНие можем да кажем без да се боим, че ще сбъркаме, че Философското Масонство успешно е преодоляло промените и революциите преживени от непосветения свят от времето на неговото създаване преди три столетия. Промени, които обхващат индустриалната революция, раждането на демократичните републики, създаването на съвременните транспортни мрежи, въздухоплаването, вестниците, радиото, телевизията и накрая раждането на Интернет.\nДигиталната ера носи много възможности и не по-малко заплахи. Възможности, които трябва да бъдат разгледани от органите на Върховните съвети и от братята, членове на Стария и Приет Шотландски Ритуал, за да се обучат, да се усъвършенстват и най-вече да разпространяват мисията и целите на СПШР по един все по-обстоен начин.\nНашето задължение да разбираме\nФилософското Масонство има задължението да разбира истинския потенциал на въздействие зад развитието на дигиталните магистрали и социалните мрежи. Аз смятам, честно казано, че в качеството си на граждани и особено като братя от Стария и Приет Шотландски Ритуал, ние имаме привилегията да принадлежим на първото поколение масони, които имат достъп до дигиталния свят.\nКакто казах, Дигиталната ера е пълна с отговорности, но също и пълна с възможности. И е от основно значение това, че Масонството, като се има предвид неговия смисъл и мисия да изгражда върховната сграда на посветителския орден и да прави добрите хора по-добри хора, не може да отрича най-великата революция, която глобалната цивилизация е преживяла през последните три века.\nНека, обаче, да направим един бърз преглед на сегашната ситуация. Институцията е изправена пред един труден момент. В глобален план, броят на братята населяващи колоните е намалял рязко в сравнение с преди 50 години. В Съединените щати, например, броят е намален наполовина.\nМнозина от нас - младите със сигурност - мислят, че едно рационално използване на инструментите, които предлага Дигиталната ера могат да бъдат полезни за укрепване на институцията. В наши дни има братя, в Символичните Ложи, както и в организациите на нашата юрисдикция, които можем да опишем като дигитални местни жители. Това са братя родени след 1990 г., като достъпа до Интернет е бил с тях по време на целия им живот. Голям брой братя се присъединиха към ордена посредством мрежите, а много други подобриха своите Масонски познания благодарение на Интернет.\nФилософското Масонство не трябва да остане назад в един от най-важните исторически моменти, който човечеството познава: възхода на Дигиталната ера и първия момент в историята, в който ние всички сме, потенциално, взаимосвързани.\nТо никога не го е правило. Институцията е по-стара от всяко от големите средства за масово осведомяване. През вековете то е използвало интелигентно пресата, радиото, телевизията ...\nНо сега то трябва сериозно да потърси начини да се изправи срещу предизвикателствата, които Дигиталната ера поставя. Ако Философското Масонство не е в състояние - а то ще бъде в състояние - да усвои ученията на новите форми на комуникация, то няма да може да изпълни една от своите основни цели: да предаде ученията на Ритуала и да помогне за тяхното приложение в държавите, в които присъства.\nМасонството е пълно с тайни. Или пък не. Във всеки случай това са тайни, които не могат да бъдат предадени през Интернет. От години, масонски и антимасонски мрежи пълнят страниците си с текстове на ритуали, изображения на ръкостискания и предполагаеми конспиративни теории, които се опитват да обяснят (погрешно, в повечето случаи) истинското значение на двуглавия орел, символиката на числото 33 или скритото значение на ръката в ревера на Наполеон, или броя на министрите на Испания, настоящия или този в миналото, членовете на правителството на нацията.\nМного Уеб страници, разработени с много усилия, предлагат всякакъв вид негативни Масонски учебни материали. Човек може да открие пълни ритуали, наръчници, които ние смятаме за изчезнали, всички обединени върху предполагаеми обвинения в луциферианство и други разни варваризми. Антимасонството пази в мрежата, опитвайки се да открие слабите места на Ордена и да идентифицира членовете на обществото. Модните списания дори публикуват статии със снизходителни заглавия като "10 скандални Масонски тайни", обяснявайки, че "Масоните са обсебени от слънцето" и че "Масоните са изиграли ключова роля в космическите изследвания". Това е вярно, като се има предвид членството на Бъз Олдрин, 33°, член на Върховния съвет на Южната юрисдикция на Съединените щати и историята за Масонското знаме в Аполо 11.\nНо така или иначе това е безполезно. Масонската тайна, която противниците на Ордена търсят, не може да бъде намерена в никой документ. Тя не е записана, нито отпечатана, нито изсечена, нито може да бъде предадена в електронни файлове. Тя е в сърцето на онези, които са преминали церемониите по посвещаването на ритуала и са преминали покривалата и определено е невъзможно да бъде предадена по Интернет.\nВъзможно е, в резултат на проникване и нарушаване клетвите на Ордена, незначителни фрагменти от нашите церемонии и изображения на нашите престилки и регалии да са излезли на светло. (Те могат да бъдат видени във всеки Масонски музей по света или в индийски (?) или северноамерикански онлайн магазини да се конкурират, предлагайки всеки път все по-добри цени). Други се опитват да представят списъци на известни братя, мнозина от тях преселили се във Вечния Изток много отдавна.\nМасонското учение, мисията на Масоните биват предавани в ложата и единствено в ложата. По един ритуален начин, в рамките на едно преживяване на живо, което не може да бъде възприето от едно видео или една фотография. Всички онези търсения единствено причиняват непрестанна загуба на време на хората сърфиращи в Интернет. Тайната е в ложите и в енергията, произведена от една група братя работещи заедно в хармония, за славата на В.А.Н.В.\nНо фактът, че тайните не се предават по Интернет не означава, че Философското Масонство, и в този случай Върховните съвети не трябва активно да се погрижат за контрола и да се погрижат за своето присъствие и своя имидж в Мрежата.\nС раждането на Дигиталната ера Интернет се явява като един мощен инструмент за справяне с три от основните предизвикателства, пред които те трябва да се изправят през XXI-ви век: увеличаването на членството, формирането на братята и нормализиране на отношенията с обществото като цяло.\nЕдин инструмент за развитие за Масонството\nФилософското Масонство има обществени и социално инженерни цели и външната работа на Върховния съвет трябва да бъде ориентирана за постигане целите маркирани във времето и откакто съществуват нашите най-ранни конституции.\n1. Увеличаване на членската маса\nИнтернет има ключова роля за разрастването на Ордена и експанзията на Масонството. В продължение на много години знанието за институцията бе криптирано и ограничено. За да станеш Масон беше необходимо да имаш лична комуникация с някой брат. (Появяваха се) само някои книги, в повечето случаи неточни и публикувани с очевидното желание за сензация, както и някои изгубени новини в пресата. Въпреки това, когато използването на Интернет започна да става масово, през втората половина на 90-те години на миналия век, прирастът в присъствието на Ордена в Интернет се увеличи значително. За един профан вече не бе необходимо да чака цял живот докато някой се обърне към него с покана да се присъедини към Ордена. За посветения, отношенията с другите братя, общуването, ученето и усъвършенстването станаха по-лесни.\nИзведнъж един обикновен и-мейл вече служеше за установяване на връзка, невиждана и смятана за невъзможна дотогава: контакт с Масони.\nПоявиха се Уеб страници, мейл (пощенски - бел. прев.) списъци и чат канали с някои масони, с по-малък или по-голям успех, предназначени да отговорят на съмненията на профана. Най-старата Масонска Интернет страница в света носи дата октомври 1994 г. Страницата, публикувана и съхранена от PRS (?) Гари Л. Драйфус, от Бостън, се намира на сървърите на Масачузетския технологичен институт в Съединените щати и все още може да бъде посетена. През 1995 г. се появи Pietre Stones, определено едно от най-уважаваните масонски дигитални издания. А през 2003 г. се появи Zenit, дигиталното списание на Върховния съвет на 33° за Испания, явявайки се една от публикациите на испански език с по-голямо влияние на глобално ниво, свързана с Масонството.\nУспоредно с това и на базата на развитието на технологиите, Масонството създаде канали за разрешаване съмненията на профаните интересуващи се от Ордена. В началото на века стават популярни т.нар. чат стаи в IRC (Internet Relay Chat - Разговори през Интернет - бел. прев.) среда, електронната поща става институционализирана и се правят различни опити от Велики Ложи и Върховни съвети за разработка и създаване на пространства за връзка, като например мейл списъци, между братя и профани.\nВъпреки това, обаче, тези усилия бяха подривани понякога от злоумишлената употреба на тези пространства, дори от част от братята, които вместо да използват средствата с нужната отговорност, ги ползват за да привлекат в своята масонска орбита нередовни Масони, профани без знания за това, което търсят, с цел продажба на книги или организиране на свои собствени сфери на влияние.\nЗа в бъдеще Интернет ще бъде ключов елемент за растежа на Масонството. Но е необходимо да се използва отговорно. Великите Ложи трябва да обмислят какво послание предлагат на външния свят, но това не е наше задължение в рамките на Философското Масонство. Върховните съвети трябва да създадат комисии по комуникациите, като тази, създадена от Върховния съвет за Испания, с цел предлагането на ясно послание относно това, каква е нашата мисия и нашата визия. Върховният съвет получава своето членство от Великата Ложа и следователно трябва активно да подкрепя всяко пространство за разпространение, която тя реши да създаде . Но в същото време тя/той (?) трябва непременно да предлага информация и достатъчно интересно съдържание на братята от Символичните Ложи, така че те да проявят интерес да продължат да напредват в Масонството.\nВъв Върховните съвети на Съединените щати и Канада са подобрили това послание, предлагайки конференции онлайн, образователни документи, лидерски програми и курсове. Създаването на една платформа за Масонски формирования, предлагаща образователен материал няма да бъде нещо тривиално, но ще видим това по-късно.\n2. Формиране и образоване на Братята\nНовата дигитална ера предлага на Философското Масонство една нова възможност да усъвършенства членовете на организациите от неговата Юрисдикция и да разработи една нова възможност за представяне на неговата мисия и неговите принципи пред непосветеното общество; както и едно ново комуникационно средство за да продължи да упражнява своето влияние в полза на прогреса на човечеството.\nЗа тази цел то трябва да укрепи Масонския метод и да се убеди, че братята на Върховния съвет са най-обучените и най-способни лидери във всяко едно от поприщата на обществото. Върховният съвет трябва да поеме отговорността за формирането на членовете от организациите на неговата Юрисдикция.\nИнтернет прави достъпни за братята исторически книги и текстове, които преди изглеждаше невъзможно да бъдат открити. В нашите дигитални библиотеки се намират исторически произведения на Макой, Уорд или Книгата на Стария и Приет Шотландски Ритуал на Макленакан, сканирани директно от оригинала от Майкрософт, Гугъл или Проекта Гутенберг. Също така съществува и едно безкрайно количество допълнителни ресурси - специализирани списания създадени от Масони, пособия за организиране и обучение. Независимо от това, Масонското образование не трябва да бъде заслепено от новите технологии, а да си дава сметка за своята власт, то трябва да ги използва като инструменти, представяйки техните добре структурирани уроци в сърцата на велики комисии и организации. Върховният съвет може да събере документални ресурси от всякакъв тип, да ги сложи в ред и да ги изпрати с цел по-доброто образование на братята. Като пише Пайк: "Целта на образованието и науката е да направят човека мъдър. Ако знанието не прави човека по-мъдър, то ще бъде пропиляно, също както водата излята върху пясъците (...). Образованието започва с изгарянето на нашите интелектуални и нравствени идоли".\nПо този начин Масонството демонстрира едно дигитално призвание и ангажираност към прогреса, насърчавайки употребата на новите технологии, за да утвърди победата на разума над невежеството. И като едно средство за комуникация, да обучава и дори да търси алтернативи на "социалното нещастие", на дискриминацията, на злоупотребите и привилегиите. Интернет трябва да бъде съюзник на Масонството, сега и занапред.\nВърховният съвет може, като бе посочено по-горе, да създаде поредица от дигитални платформи за да даде израз на формирането на братята или курсове които да служат като подкрепа за инструкторите на различните степени. Той може да въведе национални планове за Масонско формиране, да създаде пространства за превод на древни текстове и за размисъл върху исторически документи.\nМакар че тайната на Масонството не се предава по Интернет, не по-малко сигурно е, че Интернет е пълен с фалшива и погрешна информация и опасността много от братята, най-младите или тези с по-малко време в институцията, да пострадат заради прекомерно много дезинформация.\nМоже би поради тази причина е препоръчително Върховния съвет да започне да организира една група от "уредници по съдържанието", както са започнали да правят някои средства за масова информация и образователни организации. Братя, които да отговарят за тона на съществуващите материали, които да ги сложат в ред и да се погрижат те да достигнат до Организациите и братята.\nГоляма част от начина, по който Ордена еволюира, в аспекти като формирането на братята или комуникацията между Организациите на Юрисдикцията, директно ще бъде свързан с това, как един Върховен съвет в днешно време решава да използва дигиталните средства, които са на негово разположение. Ако ние не сме способни да създадем една корпоративна култура на контакт с обществото и между нас самите посредством дигиталните канали - една реалност, която все още днес ние не контролираме - Масонството като цяло и Философското Масонство в частност, рискуват да загубят значимостта си (?).\nВизионерът Никълъс Негропонте, автор на "Дигитален свят", веднъж писа: "Това е само началото. Принципът, който трябва да разберем (е), че киберпространството няма ограничения, нито граници".\n3. Нормализиране присъствието на Масонството в обществото\nМасонството е една институция, към която има очевиден интерес от страна на обществото като цяло. Един директор на вестник ми каза преди няколко месеца: "Масонството върху начална страница винаги продава вестника". И именно липсата на познания относно мисията и целите на братството, както и любопитството спрямо дължината на илюстрираните списъци на братя, които са населявали колоните ни, е направило през десетилетията така, че обществото да се интересува от нас и нашата работа.\nСоциалните мрежи, Интернет, трябва да служат за cтандapтизиpaне на нашите отношения с обществото(.) За да предложим нашата мисия, да облечем в стойност нашата история и да продължим да работим за постигане целите на Ордена.\nСъществува интерес сред гражданството да знае какво допринася Масонството за напредъка на човечеството. Това е един резонен и необходим интерес. И при това интерес, който трябва изцяло да бъде свързан с желанието за нормализиране на общественото присъствие на Ордена. Интернет е нашия главен съюзник в това и ние не трябва да се страхуваме. Google Trends (Гугъл тенденции - бел. прев.), приложението на Гугъл предназначено да анализира кои са тенденциите при търсенията на потребителите на Интернет на глобално ниво, ни дава интересна информация.\nСтраната, където думата "Масонство" е по-търсена (най ?) е Парагвай, следвана от Куба, Уругвай, Боливия, Чили и Мексико. В Асунсион, Монтевидео, Сантяго, град Мексико, Монтерей или Букурещ, има хора опитващи се да се осведомят за институцията. Това вероятно е изненадващо. Но не много, ако обърнем внимание, че местата, където думата "Франкмасонство" е по-търсена са Танзания, Кения, Гана, Южна Африка или Филипините. Във всеки случай, страни от развиващия се свят, където Масонската работа изглежда по-важна от всякога (?) за да накара обществото да напредне.\nНормализация е ключовата дума. В Испания думата Масонство продължава да вдига шум (?). Някои я нападат непрестанно, със сила, докато други - не-братя, я защитават. Университетите посвещават курсове и магистърски програми (?) на изучаването на нашата история и когато някой ретрограден молив посвещава една колона на нас с желанието да ни навреди, има потребители на Интернет, които ни защитават в своите коментари.\nВъпреки всичко, ние трябва да бъдем готови за онова, от което се боим. Ние мислим, че като отворим вратите си, като обясним кои сме, това ще ни навреди. А не вземаме предвид това, че Масонството на бъдещето се нуждае от социална основа за растежа си, както се случва през XVIII и XIX век и че тайните не се предават по Интернет.\nИзобщо Върховният съвет за Испания е, през последните две години, еталон на международно ниво в използването на социалните мрежи за разпространението на мисията на Философското Масонство. От края на 2011 г., един eкип от братя от Върховния съвет са разработили стратегия за комуникация в социалните мрежи. За първи път в историята Масони от висшите испански степени започват да общуват систематично през масовите канали за комуникация.\nFacebook, Twitter, Tumblr, Instagram и Google+ (Фейсбук, Туитър, Тамблър, Инстаграм, Гугъл плюс - бел. прев.) са някои от мрежите, в които Върховния съвет започва да работи. Целта на това развитие в социалните мрежи е да се представи мисията на Философското Масонство, неговата история и неговата работа. Скоро повече от 5000 души са последователи на Върховния съвет във Фейсбук и повече от 2000 в Туитър. С Клаут рейтинг от повече от шестдесет точки (агенция за измерване социалното влияние; Klout score 0~100; www.klout.com - бел. прев.), Върховният съвет на 33-тата степен за Испания е по-социален от други сродни организации, като Върховния съвет на Съединените щати (Юг) или Обединената Велика Ложа на Англия.\nВърховният съвет започва също така и други подобни инициативи, опитвайки се да подсили облика на институцията в един дигитален свят, в който съществува явен интерес към това, което представлява Масонството. Неотдавна той организира I Конкурс за Масонска Фотография, по подобие на такива инициативи представени в САЩ и стана причина да се роди първото Масонско приложение за мобилни устройства, в този случай създадено от телефони Нокия (Nokia) и работещо с операционна система Симбиан (Symbian).\nМасоните имат ключова роля в развитието на Дигиталната ера. Някои от тях, като Стийв Уозняк, един от основателите на Епъл (Apple), е ключова фигура в развитието на новата Ера. Какво ще направим ние, останалите?\nМисиите на символичното Масонство и на философското Масонство са различни. Те изискват различни саможертви и въплъщават в себе си различни методологии. Символичното Масонство цели да направи по-добри добрите хора и по този начин те, влияейки върху своята най-близка заобикаляща среда, да помогнат на света да стане по-добро място. Работата на Философското Масонство е различна. Масонството на Висшите Степени има в крайна сметка една специфична дейност в обществото и се стреми да постигне истинска промяна в обществото и политиката, и претендира за един духовен, морален, интелектуален и материален напредък на Човечеството.\nПайк по негово време щеше да бъде публикуван в Интернет, също както и днес. Пайк казва "това, което сме направили за себе си, умира с нас. С онова, което сме направили за другите, светът става безсмъртен". И това е начинът, по който Масоните от Върховния съвет трябва да действат.\nНормализирането на отношенията с обществото е задължително. Това е единствения начин за Върховния съвет да си възвърне сферите на социално влияние, които е имал в миналото. Масонството трябва да бъде силно, а за да бъде силно, то трябва да бъде възприемано като силно. В днешния свят тази сила бива възприемана до голяма степен по развитието на комуникационно оборудване - а дигиталното такова е онова, което предлага по-голям достъп.\nДигиталната ера е пълна с предизвикателства, но Философското Масонство и неговите членове - ние се осланяме на елементите, "savoir faire" (фр. такт, умение - бел. прев.) и историческата интелигентност за възползване от момента и позиционирането ни като една от най-динамичните институции на нашето време. Ползите са ясни: повече членове, по-добре обучени братя, по-голямо влияние и по-добри отношения в обществото, в което живеем. Опасностите също са очевидни: прекомерно излагане на атаките на противниците на Масонството и тривиалността на нашата работа.\nНо бъдещето не може да бъде избегнато. Дигиталната ера и ерата на технологиите са вече тук. Като първосвещеници, наше задължение е да се грижим за мостовете към утрешния ден. Вероятно ако братята след няколко години погледнат назад и видят, че не сме направили нищо за да бъдем начело на прогреса, както е ставало през предни векове, те ще бъдат изненадани. А ако го направим и дадем гласност на нашите усилия, Философското Масонство и Стария и Приет Шотландски Ритуал ще спечелят много.


Гаел Бонел Санчес: Коледа ме връща в детството!\nпонеделник, 23 дек 2019 г. 16:57 ч.\nПредлагаме ви интервю с Гаел Бонел Санчес ( Gaël Bonnel Sanchez) - французин с испански корени. Негово име е познато в цял свят, с покрай новите му проекти тепърва ще набира скорост в медийното пространство. Той е млад, чаровен и страшно интелигентен мъж, който не се страхува от риска. И като че ли рискът го обича, тъй като винаги му се получават нещата от раз. Проектите му нямат аналог в световен мащаб, което го прави страшно интересен. Избрал е България за страна, в която да сбъдне голяма част от мечтите си.\n-Г-н Гаел Бонел Санчес, след няколко дни е Коледа. Как ще отбележите празника?\n-Аз съм от хората, които обичат Коледа. Този празник е магичен и ми напомня за детството. Той е синоним за прибиране при семейството ми. Може би, защото често ме няма вкъщи, заради моите бизнес начинания. Когато е Коледа, означава, че ще сме заедно. Нашата Коледа е съвсем обикновена. В социалните медии постоянно могат да се видят красиви коледни дръвчета, неверотни декори. Но за мен Коледа не е това, не е състезание за това кой ще има по-красива елха. Това е магия, която сплотява хората и техните семейства.\n-Това означава ли, че ще се приберете във Франция за Коледа?\n-Да, ще отлетя за Париж, ние живеем в град до Париж. Ще прекарам празника със семейството си и на 27 декември отново ще се върна в София. Щастлив съм, защото магията на празника е да сплотява хората. Ще използвам момента, да пожелавам на вас и на читателите ви Весела Коледа!\n-Благодаря ви! Готов ли сте с подаръците вече?\n-При мен е възможно най-лошият сценарий – всичко купувам в последния момент (смее се). Не защото не искам, а защото искам да ги купя от Париж, чисто по практически прчини. Що се отнася до самите подаръци – винаги искам да взема най-доброто за всеки един. Купувам това, от което имат нужда и това, което искат, разбира се, да получат.\n-Наскоро представихте своя собствена колекция часовници с подписа на Наполеон Бонапарт. Как ви хрумна идеята за колекцията Heroïca Tempus?\n-Много съм горд, че направихме Heroïca Tempus. Създадох колекцията с Кристоф Голай и мисля, че направих правилния избор. Неговата компания Golay Spierer е на пазара за луксозни и уникални стоки от дълги години в Швейцария. Брандът е емблема за качество.\nКолкото до идеята - въпреки че не съм навътре в часовникарската индустрия исках да направя нещо иновативно, защото в последните години тя тъпчеше на едно място. Тази колекция разкрива кой съм аз по някакъв начин. Когато правя биснес винаги се опитвам да правя нещо ново, иначе не съм заинтересован. Така че се чудех какво мога да направя и в тази индустрия. Направих проучване сред хората, които обичат часовници, разбрах, че имат страст към тези аксесоари, но не само към тях, а и към историята. И си помислих, че мога да сложа нещо, написно от любимите им персонажи от историята, което да ги провокира да се гордеят. Така реших да направя нещо свързано с това. А какъв по-добър символ за един човек от неговия подпис. Той го представя. И нямаше по-добра идея от това – да сложим истински подпис на историческа личност вътре в часовника. А защо избрах Наполеон за първия часовиник. Много е просто. Той се е опитвал да внесе нещо ново в света, имал гигантски идеи. Не казвам, че всичките са били страхотни, защото все пак е отнел много човешки животи. Няма как да се говори за която и да е война от положителна гледна точка. Но все пак не можем да отречем, че той е голяма историческа личност. Той е символ на Франция и най-добре пресъздава френската история. Затова и реших да стартирам този проект именно с него. Това беше малко опасно, защото хората или го обичат или го мразят. Няма средно положение. Но аз рискувах и го направих.\n-Кои ще бъдат следващите известни личности, чиито подписи ще включите в колекцията с часовници?\n-Айнщайн. Вече сме платили правата за истинския подпис на Айнщайн. Не мога да ви кажа много подробности за това как ще изглежда самия часовник, защото в момента сме се се фокусирали върху този с подписа на Наполеон. А защо сме избрали Айнщайн – мисля, че е очевидно (смее се).\n-Имате ли идея да направите часовник с подпис и на някоя значима личност от България?\n-Честно казано мисля да го направя с подписа на някоя българска историческа личност, но не някоя звезда от съвремието. Легенда или национален герой. Тези две понятия звучат еднакво, но мисля, че България има много значими личности, дали живота си за страната. И всички българи се гордеят с тях. Имате много герои, бих споменал имената на Васил Левски и Христо Ботев, но съм избрал все още кого да направим. Самата колекция с часовници не е затворена само в рамките на Франция и френските герои, а напротив – отворена е за целия свят. Именно това ми харесва в целия този проект. Можем да изберем исторически значими личности от почти всяка държава. Тъй като в момента живея в България, със сигурност ще обърна дори повече внимание на личността, която ще избера за часовниците.\n-В едно от своите предишни интервюта казвате, че проектът на живота ви е свързан с космоса. Какво означава това?\n-Да, така е. Аз обичам красивите неща, обикновени неща от живота, които ни правят щастливи. Понякога ние хората сме фокусирани прекалено много към лукса, прекалено сме егоцентрични и материално настроени. И забраяме есенцията, която е животът. Какъв е смисълът на живота. Това е малко криеща трудности тема, защото всеки човек има своя собствена гледна точка, която минава през неговото образование, религия, етнос и т.н. Новсе пак има и нещо общо, което доминира. Аз винаги съм бил свързан с космоса, още откакто бях дете. Спомням си, че често питах дядо си, защо има звезди на небето, какво има след звездите и т.н. След това като тинейджър имах толкова много екзистенциални въпроси. Предполагам много тинейджъри са си ги задавали. Именно затова и започнах да мисля профеисонално в тази посока. Да насоча бизнеса си към космоса. Но това не важно само за мен, правя го за всички хора. В главата ми се въртят и много въпроси, свързани със смъртта, както предполагам при много хора се слува. Аз не приемам смъртта и не искам да губя близки. Именно така се зароди и идеята ми за космоса. Това ме провокира да създам този проект. Той е много хубав и събрахме голяма сума за осъществяването му доста бързо. Създадохме компания в Швейцария, имаме много партньори. Много се гордея, защото съм обграден със страходни хора. Не искам да казвам повече, защото в момента работим усилено. Много скоро ще подпишем финалните документи и ще мога да ви разкрия повече детайли.\n-Произвеждате водка от хайвер. Как започна всичко и каква е цената на една бутилка?\n-Идеята ми хрумна преди около 3-4 години, когато видях един човек как пие водка и яде хайвер, това го има и във филмите. И в ума ми веднага изникна идеята за комбинацията между тях. Хайверът не са просто яйцата на рибите. В момента той е много модерен. В миналото не е бил толкова скъп, дори често са го хвърляли на боклукака, защото хората не са искали да го ядат. Което е много странно. Но впоследствие се превърнал в деликатес и цената му е скочила много. Станал е един вид скъпа стока. И така в ума ми дойде идеята – щом хората пият водка и мезят с хайвер, значи самите вкусове много си подхождат. И така тези два вкуса ги съчетах в един. Те винаги са вървяли отделно, но вече не. Може да се каже, че „живеят“ заедно в Black G Vodka. Както съм казвал и преди, не идвам от заможно семейство, напротив – родителите ми винаги много са работели, за да можем да имаме най-доброто. През целия си живот съм се борил сам, за да стигна там, където съм сега. В миналото, за нас хайверът беше стока, която не можем да си позволим. И мисля, че за първи път пробвах хайвер когато бях около 22-23 г в един ресторант в Ню Йорк. И още тогава исках да направя продукт, който да има луксозен вид, но цената да е приемлива за много хора. Бутилката струва около 60 евро. Да, скъпо е, но пък можеш да си го пиеш с месеци. Не е като малка кутия, която си купуваш, отваряш и тя свършва след 2 минути (смее се). След това осъзнах, че хайверът не е за всички. Затова и този бизнес е нишов. След това направих уникален продукт само за най-богатите – Almas Vodka. Не си слагах лимит и нямах бюджет. Впрегнах цялото си въображение и намерих най-скъпия бял хайвер от есетра албинос. Добиват се само около 5 кг на година от него. Цената му може да достигне до 50 000 долара за килограм. След акто се сдобих с този уникален продукт, намерих партньори в България и съм много щастлив, че всичко се произвежда тука. Дизайнът на бутилката е уникален – формата на амфора с бронз и злато. Един майстор на кристала от Париж я изработи. Много се гордея. Не искам да говоря за цената. Самата изработка е изключително скъпа, затова и трябваше да сложа правилната цена, все пак правим бизнес. Няма висока надценка. Струва шестцифрена сума. Много е скъпа. За някои хора това може би звуи глупаво и те не го разбират, но за други – това е уникален продукт, който могат да си позволят и да изживеят невероятно изживяване. Искма да издам, че съвсем скоро, в България ще пристигне една от тези бутилки и ще бъде в клуба, който съвсем скоро ще отворя.\n-Мислите ли, че българите биха могли да оценят такава водка?\n-Това е различен пазар. Не мисля, че българите гледат на хайвера като на нещо модерно, както в други държави от Европа. Така че със сигурност не е лесно да правиш бизнес тук с такава водка. Сигурен съм, че има българи, които я харесват, които обичат да ядат хайвер. Не казвам, че българите не я оценяват, защото нямат пари, а защото те имат друго виждане.\n-Лесно ли се правят продукти за богатите хора?\n-Бих отговорил по друг начин – аз обичам да инвестирам неща, които не са правени досега. Това означава, че прая само иновативни проекти, те са ценни и повечето са луксозни, което означава, че струват пари. Не е трудно, когато знаеш точно какво искаш да направиш. Всеки може да направи същото, каквото й аз, но трябва да му се посветят. Всеки може да бъде успешен в своята работа, в своето семейство, в своя живот. Мнго хора съпоставят успеха с пари. Но това не е така. За да си успешен, трябва да следваш посоката си и да не се отказваш. Важното е да инвестираш парите си правилно. И да правиш по-големи и големи проекти. Въпросът е да посветиш цялото си време на това, с което си се захванал, независимо дали е за богатите или не. Трябва да се ограничиш понякога от сладостите на живота, за да си се отдал на 100 % на това, което искаш да постигнеш. Например, миналата нощ спах само 2 часа и половина, защото мислех за предстоящото откриване на новия си клуб, да може всичко да е перфектно. Обичам да контролирам всичко, дори дизайна. Задавих си въпроса – коя маса да избера. Представете си. Това е страст, да не го мислиш като работа, а като удоволствие.\n-Съвсем скоро ще отоврите ноще клуб в София. Моля, разкажете малко повече за това начинание?\n-В България хората обичат да се забавялват и излизат често на бар или дискотека. Това е много хубаво, защото например във Франция не е така. Там половината от клубовете са затворени. Преди 10 г беше много популярно да излезеш надискотека, но сега нещата се промениха много. Младото поколение предпочита да си организара партита вкъщи и да ходи по рестранти, където да се забавлява. Но в България, все още е много актуално да се излиза вечер, което ми напомня за моята младост. Клубът ще отвори след около месец и ще бъде много специален. Както вече споменах, обичам да правя нещата по-различни. Ще бъде в Драгалевци и това ще бъде първият клуб в района там. Името е „The Miliarder Club” и както се досещате от името ще бъде екскклузивен. Пространството е малко, за да бъде интимно и уютно. Дизайнът е много различен, дори луд. Идеята е изцяло моя, а дизайнерът на декори на „Ню Бояна Филм“ ми помогна да го направим. Прозорците ще са с лед екрани. Един ден партито може е с изображения от Ню Йорк, все едно си там, на другия – от Париж. Искам хората да могат да пътуат в моя клуб и всеки път атмосферата да е различна. Обзавеждането е ексклузивно, различна атмосфера. Искам вътре да има хубава атмосфера и положителна енергия.\n-Живеете в България. Защо избрахте да се установите тук?\n-Да, живея тук. Може би вече 7-8 месеца плътно съм в България. Пътувам, разбира се, много – до Франция, до Испания, до Щатите. В България имам вече много приятели и ми е много приятно. Към вашата страна ме насочи мой приятел режисьор – Питоф. Той ме посъветва да заснема първия си филм тук. Пристигнах с еднопосочен билет и останах няколко месеца. Запознах се с Шимон и Ярив от „Ню Бояна Филм“. Създадохме много дълбоко приятелство, особено с Шимон, който ми е като втори баща. Той е мениджър на студията. Почувствах се като у дома си. След това, като реших да правя водката с хайвер, отново намерих подкрепа в България, благодаря на Георги, който ми помогна да направим продукта в дестилерия в Пловдив. Всичко това ме накара да се замисля – приятелите, партньорите, продуктите са тук, значи трябва и аз да остана. България ми помага много. Данъците са по-ниски от тези е в Европа. Природата е прекрасна. Хората са много гостоприемни. Много хора ме питат, защо стоя в България, при положение, че мога да живея навскяъде по света. Аз аз отговарям – защото в София се намира едно от най-големите филмови студия. Трябва да се гордеете с това. Не само това, разбира се. Имате много възможности тук, въпреки че животът е труден. Но чужбина не синоним на успех. Това бих искал да го подчертая. Благодаря на всички, с които съм се срещнал в България. Надявам се да срещна и нови хора, с които да работим заедно.\n-Познавате ли някои от българските знаменитости?\n-Ще ви издам една тайна – не гледам българска телевизия. Не защото не искам, а защото не разбирам добре езика. Но обещавам да работя в тази посока (смее се). Така че тези звезди не ги познавам. За мен е трудно да разбера кой е известен и кой не. През целяи си живот съм имал ралзични приятели. Приятели са ми е например Принцът на Камбоджа и Принцът на Нигерия, един от създателите на „Ники Бийч“ ми е партньор. Харесвам хората такива каквито са, не заради титлите и финансовото им състояние. В България познавам Васил Найденов, който е превъзходен човек. Срещал съм се и с фолкпевеца Илиян, който е много готин човек. Искам да спомена и името на Питър Бояджиев.


Коронавирусът по света: Епидемията в Индия се забавя, сериозен ръст на заразените в Аржентина | B2B Magazine\nКоронавирусът по света: Епидемията в Индия се забавя, сериозен ръст на заразените в Аржентина\n170 905 891 са вече официално регистрираните случаи на коронавирус по света, показва статистиката на Worldometers. От тях 89,51 на сто или 152 983 039 души са оздравели. Жертви на заразата до момента са станали 3 554 093 души или около 2,07% от всички регистрирани случаи. Активните инфекции са над 14,3 милиона, като 91 780 пациенти са в тежко състояние.\nСъединените щати продължават да са лидер по разпространение на коронавируса в световен мащаб. До момента там са регистрирани 34 04


Резултати от търсенето за 'online radio' | социална мрежа\nРезултати от търсенето за "online radio"\nОт Colibri13 преди 2030 дни в Музика от radisimo.com\nСлушай интернет радио онлайн от Radisimo.com и се забавлявай по всяко време където и да си. Всички радиа, слушане с 1 клик, без допълнителни рограми. Бързо и лесно.\nRadio Dario G, Радио Дарио Джи слушай онлайн : OnlineRadioBG.com\nОт lilyty преди 2252 дни в Музика от onlineradiobg.com\nRadio Dario G излъчва онлайн безплатно. Научете всичко за Radio Dario G, Радио Дарио Джи - информация, адреси, честоти на излъчване, история, контакти, online излъчване! 13.10.2012\nслушай радио безплатно


ЗДРАВЕ НЮЗ: Внезапна глухота\nАртерията, която отива към вътрешното ухо, е единствена и се разклонява в мрежа от капиляри. Те произвеждат течност, която храни нервните клетки на вътрешното ухо. Тази течност е със строго определен йонен състав и най-малките му нарушения водят до оглушаване. Грипните вируси обаче могат да променят пропускливостта на тези капиляри и тогава настъпва внезапната глухота. Често пъти тя се проявява без симптоми. Когато обаче ги има, те се изразяват в глухота след ставане от сън или шум в ухото.\nЗаболяването е описано за първи път не от лекар, а от френския философ и енциклопедист Жан Жак Русо, който е боледувал от внезапна глухота и я описва с подробности. Лекарят оториноларинголог (УНГ) обаче е този, който днес установява заболяването с провеждането на аудиограма, а след това назначава и подходящо лечение.Внезапната глухота може да засегне и равновесната функция. Ако това се случи, оглушаването остава трайно. В останалите случаи ако болестта се открие навреме и се лекува правилно от специалист УНГ в болница, може да се получи подобрение до 50% или дори възстановяване на слуха.\nПроф. Георги Едрев, оториноларингология /ВМ\nЕтикети: глухота, zdrave news, zdravenews


политика – Страница 2 – Известни\nМая Манолова: Действителността в България – живот на вересия\nЖивот на вересия, това е действителността днес в България.\nТова заяви червената депутатка Мая Манолова, която влезе в спор с премиера Бойко Борисов за политиката по доходите на правителството по време на петъчния парламентарен контрол.\nТя разказа „покъртителна история“ от едно кюстендилско село, която по думите й се повтаря в редица български села. Депутатката показа тефтери с вересиите на хората от хранителни магазини и аптеки.\n„Хората пазаруват на вересия и лекарства – аспирин и парацетамол. Дереджето на 2/3 на българите е такова, които живеят около линията на бедността. Имаме пълен провал на политиката по доходите на ГЕРБ, когато хората записват на вересия едни хляб, бутилка олио, едно яйце“, заяви Манолова и попита премиера какви мерки ще предприеме правителството до края на мандата за повишаване на доходите.\nВ отговор Борисов отново се върна към миналото и напомни, че при управлението на БСП имало купони и нищо по магазините.\n„Разбира се, тъжно е, когато има такива тефтери, но това, че се повишават спестяванията, също е факт. Има хора, които им стигат и си слагат на влог парите“, аргументира се премиерът и цитира данни на БНБ, че спестяванията в банките са около 33 млрд. лева.\nТой подчерта, че динамиката на доходите към средата на 2012 г. в различните измерения не показва значима загуба на покупателната способност.\nОбщо за мандата на това правителството минималната работна заплата ще бъде увеличена с 29,2% – от 290 на 310 лева, отчете още премиерът.\n„Стремежът е нетният размер на минималната работна заплата да не е по-нисък от официалната линия на бедност“, каза още той.\n„Аз няма да влизам в спора за предишните управления, защото в четвъртата година от вашето управление тези аргументи нямат никакво значение. Хората ме помолиха с този въпрос да се опитам да ви сваля на земята, сред проблемите на обикновените хора“, отвърна му Мая Манолова.\nТя отсече, че вчера депутатите на ГЕРБ са узаконили вересията с приемането на бюджета. Хората и бизнесът щели да продължат така да съществуват.\n„Тефтерът с вересиите на ГЕРБ е за 4 години. След няколко месеца е падежът на тези вересии и тогава хората ще си потърсят вересиите“, каза Мая Манолова.\n„Ще ми говорите на Вие, ако искате да ви уважавам и аз. Те сега са много накокържени, много резки и много страшни. Нали по другия начин ще ни свалят. Те са свикнали всички да треперят от тях десетилетия наред“, обърна се Борисов към депутати от Коалиция за България, които му подвикваха по време на неговото изказване.\nПремиерът явно визира думите на лидера на БСП Сергей Станишев, който заяви през седмицата по адрес на ГЕРБ, че „този, който, когато загуби доверието на хората, не иска да си тръгне с мир, по демократичен начин, ще си тръгне по друг начин“.\nБорисов отговори и на питане на лидера на БСП Сергей Станишев и депутатите Корнелия Нинова и Димчо Михалевски относно политиката на правителството за гарантиране на необходимото финансиране в рамките на Многогодишната финансова рамка 2014-2020 г. на ЕС.\n„Искате да изкарате, че за последните три години България е станала най-бедната страна, България е бедна от 40 – 50 години, благодарение на вас. Както и да подвиквате, това са факти. Благодарение на нас усвояваме 30 пъти по-добре еврофондовете. Когато дойдохме на власт, бяха спрени фондовете”, заяви още Борисов.\nПубликувано в Бойко Борисов, доходи, мая манолова, политика\t| Вашият коментар\nМеглена Кунева: Европа се променя. Каква е нашата позиция?\nЕвропейския съюз се случват изключително важни процеси, но на масата за преговори България се държи като наблюдател, заяви на лидерът на „Движение България на гражданите“ Меглена Кунева.\nПо думите й правителството не дава информация точно с каква позиция заминава за Европейския съвет следващата седмица.\n“Европа се променя. Каква е нашата позиция? Европа става на две скорости, а ние сме наблюдатели”, каза още Кунева.\nЛидерът на “България на гражданите“ и друг път е изразявала опасенията си, че страната ни няма позиция по важните теми в ЕС. През октомври тя обясни, че ще се превърнем в “пазачите на рая“, а страната ни отива в бавната лента на ЕС.\nИдеята за “Европа на две скорости“ беше лансирана от германския канцлер Ангела Меркел и бившия френски президент Никола Саркози. Те настояват да се създаде ядро от страни в ЕС, които да в тясно сътрудничество, и други, които да останат в периферията.\nЛидерът на “Движение България на гражданите” посочи също, че кабинетът няма никаква идея за графика за влизане в еврозоната и не е направил анализ на негативите от замразяването на процеса. По думите на Кунева е добре България да стане член на еврозоната, и то възможно най-скоро, защото “когато една страна изпадне в затруднение, всички й помагат”.\nВлизането в еврозоната беше един от приоритети на правителството, но по-късно вицепремиерът и министър на финансите Симеон Дянков обясни, че положението е твърде нестабилно и България не би имала полза от подобна стъпка.\nКунева посочи като проблемен за България начина, по който страната води преговори за бъдещата финансова рамка.\nДосега ние имахме извоювана преди 2007 финансова рамка, установени правила и проекти за довършване, сега те се променят, но дали българската администрация е готова за тях?”, попита Кунева. Тя посочи още, че се надява обществените поръчки за инфранструктурните проекти да се окажат изрядни, защото в момента правителството ги плаща с бюджетни средства.\nПредстои страните от ЕС да договорят новата финансова рамка, която ще определи какви средства по програми ще получи всяка страна-членка. Засега индикациите за България не са добри, а премиерът Бойко Борисов обвини затова предишните управляващи\nПубликувано в ЕС, ПП България на гражданите, брюксел, меглена кунева, политика\t| Вашият коментар\nРЗС с представител в изборната комисия\n„Това е благодарност към новите ви партньори“, възмути се Мая Манолова. Тя се обърна към изборния експерт Михаил Константинов, който присъства на заседанието на комисията, за да изчисли за сметка на коя партия ще бъде представителят на РЗС в ЦИК.\nГЕРБ направи и друг жест към РЗС – като не забрани изрично в имената на предизборни коалиции да присъстват имена на хора. Такава забрана искаха от „Синята коалиция“, които на местните избори през 2011 г. имаха проблем в Плевен, където се регистрира коалиция „За Зеленогорски“. Кандидатът за кмет на десницата там беше Найден Зеленогорски, но той нямаше нищо общо с коалицията „За Зеленогорски“.\nАко тази забрана беше приета, щеше да важи и за евентуалното име на коалицията между РЗС и Леберален алианс на варненския бизнесмен Веселин Марешки. Сред обсъжданите за нея имена са „РЗС за Марешки“ или „РЗС и Марешки“.\nАко има такова ограничение за личните имена, трябва да има и забрана партиите и коалициите да преповтарят имена на неправителствени организации, смята Фидосова. Това обаче щеше да удари също и „България на гражданите“ на Меглена Кунева.\nДепутатите от правната комисия коментираха, че подобна забрана би нанесла голяма поразия и започнаха да измислят различни имена на бъдещите съюзи – „РЗС и аптеки“, „БСП със Станишев“, „Коалиция за България без Първанов“ и др.\nПо настояване на ДПС депутатите от правната комисия отхвърлиха част от ограниченията пред социологическите агенции. Макар на предишното си заседание да приеха забрана да се огласяват допитвания, които „са получени или представени по въвеждащ в заблуждение начин“, днес депутатите прегласуваха текстовете и ги отхвърлиха. Така отпада и задължението за медиите да публикуват право на отговор на партии, които се чувстват засегнати от данни от социологически проучвания.\n„Третираме социологическите агенции като участници в изборите. Това са репресивни текстове“, заяви Христо Бисеров. Мая Манолова от БСП пък ги определи като фашистки.\nПубликувано в ГЕРБ, Изборен Кодекс, РЗС, ЦИК, политика\t| Вашият коментар\nВ политическа декларация на Националния изпълнителен съвет в навечерието на своята 23-годишнина от партията заявиха, че отново са на прага на изпитания, като сега стратегическата цел е „българите да живеят достойно и сигурно като истински европейци“.\nКабаиванов обаче не уточни с кои партии има предвид ръководството да си сътрудничи с аргумента, че те се знаят. „Водещ формат е Европейската народна партия“, каза само той. В отговор на предположението, че една от тях е Демократи за силна България, той отговори, че ако ДСБ се разпусне и членовете й искат да се присъединят към СДС, са добре дошли. Според него няма нито едно доказателство, че партията на Меглена Кунева е дясна.\nЛидерът на сините обеща да няма „парашутисти“ в нито една листа за парламентарните избори. Той бе категоричен и че в тях няма да участват независимите депутати, които помогнаха на партията да номинира заместник-апелативния прокурор в Специализираната прокуратура Галя Гугушева за конституционен съдия от квотата на Народното събрание.\nКабаиванов прати медиите да се обърнат лично към кандидатката за член на Конституционния съд с въпроси за нея. Според него тя е безупречна понеже постът, който заема, предполага, че са извършени всички възможни проверки.\n„Да спрем със задкулисието, каквото има да се каже, да е публично“, призова лидерът на СДС и допълни, че за неверни твърдения, трябва да се понася и отговорност. Кабаиванов не я познавал лично, но като кмет на Карлово знаел кой е съпругът й. Лидерът на сините веднага побърза да уточни, че не е роден в града и няма роднински връзки със семейството на Гугушева.\nТой обясни също, че не знае дали ГЕРБ ще подкрепи в парламента синята номинация въпреки публичната заявка на премиера Бойко Борисов. Това щяло да стане ясно на 19-ти декември при гласуването на депутатите.\nКабаиванов смята, че „голямото завръщане“ към СДС започва и следващите месеци ще го докажат.\nДали ще има наказателна мярка за останалите шестима депутати, отказали да внесат каквато и да е номинаци за Конституционния съд, ще стане ясно на следващия Национален съвет на СДС. По думите на Кабаиванов един от тях – Михаил Михайлов, на практика се е самоизключил, защото не е плащал членски внос две години.\nНИС на СДС ще подаде декларация, за да бъде отписан Мартин Димитров като член на ръководството, съобщи Кабаиванов. Според него по-големият проблем е, че Димитров представлява Синята коалиция като физическо лице и този въпрос ще се решава по юридически път.\nПубликувано в Емил Кабаиванов, СДС, парламентарни избори, политика, пресконференция\t| Вашият коментар\nДянков е вреден за здравето на нацията, скочиха от БЛС\nЗа последните две години от системата на здравеопазването към други пера са отклонени близо 2 милиарда лева, алармираха съсловни и пациентски организации, като посочиха, че състоянието на здравеопазването е катастрофално и е пред срив, предаде БТА.\nОколо тази позиция се обединиха представители на Българския лекарски съюз (БЛС), на Българския зъболекарски съюз (БЗС), на Българския фармацевтичен съюз (БФС), както и на четири пациентски организации.\nРъководството на лекарското съсловие е изпратило днес писмо до премиера Бойко Борисов с молба финансовият министър Симеон Дянков да бъде освободен от поста му, тъй като оставането му на тази длъжност „вече е опасно“, съобщи председателят на организацията д-р Цветан Райчинов. По думите му непрекъснато парите за здраве на българските граждани се отклоняват и усвояват за други цели.\nРайчинов припомни, че в три писма от БЛС до министър Дянков съсловната организация е настоявала да получи отговор за какво се използват средствата, натрупани от здравни вноски и кой управлява 9 млн. лв. излишък, останал в Националната здравноосигурителна каса за миналата година. БЛС не е получил отговор на тези въпроси, допълни д-р Райчинов.\n„Ние нямаме искане, а имаме молба към господин премиера – нека освободи този човек, имам предвид г-н Дянков. Всичко, до което той се докосне, се руши. Той е вреден за държавата и за здравето на нацията”, каза председателят на БЛС.\n„Ако през следващата година има хаос и неясноти в здравеопазването, свалям всякаква отговорност от лекарите за това“, каза още д-р Райчинов и добави, че поради липса на определени наредби от страна на Министерство на здравеопазването се забавят преговорите със здравната каса за Националния рамков договор за 2013 г.\nПубликувано в Дянков, здравеопазване, здравна каса, лекари, политика\t| Вашият коментар\n"Бащата на Станишев е участвал в регулирането на процесите в БПЦ"\nВицепремиерът Цветан Цветанов остро коментира обвиненията на лидера на БСП Сергей Станишев, че управляващите упражняват натиск върху Светия Синод чрез директора на Дирекцията „Вероизповедания“ към Министерски съвет Емил Велинов.\n„Станишев трябва да си припомни какво правеше неговият баща, когато беше в комунистическата България и когато действително държавният апарат в лицето на БКП искаше да има поглед и да проникне във всичките възможни форми на Българската православна църква. Бащата на Сергей Станишев е участвал активно в този процес по овладяването и регулирането на всички процеси в БПЦ. Ако той смята, че ние правим същото, аз смятам, че той греши, защото днес държавата е част от ЕС и държавата е част от евроатлантическите ценности, които за голямо съжаление при него в миналото не са били по този начин“, каза Цветанов.\nПо-рано днес Станишев заяви, че има политически натиск върху Светия Синод и Българската православна църква от директора на Дирекция „Вероизповедания“ към Министерски съвет Емил Велинов след кончината на патриарх Максим. Лидерът на БСП заяви, че това е изключително опасно за църквата като морален стожер и призова премиера Бойко Борисов, ако се разграничава от тази позиция, да уволни Велинов или да го накаже.\nПубликувано в Светия синод, Цветан Цветанов, политика, сергей станишев\t| Вашият коментар\nБорисов чака цената на газа, за да отиде на първа копка на „Южен поток“\nОт преговорите утре и в четвъртък за цената на природния газ зависят следващите ни стъпки. Това каза министър-председателят Бойко Борисов пред журналисти, след като откри заедно със словашкия премиер Роберт Фицо Шестата международна кооперативна борса, предаде БТА.\nТой бе помолен да коментира информации, че е поканен да участва в Русия на първа копка по проекта „Южен поток“.\nПремиерът припомни, че с Владимир Путин са се договорили да се чуят допълнително кога ще дойде в България и дали българският му колега ще участва в церемонията за „Южен поток“.\n„Оттогава не сме се чували, като разбера от него каква ще бъде политиката до края на годината, ще ви кажа. Засега само се говори, но никой освен мен не знае“, коментира Борисов\nПо думите му важно е единствено каква ще е цената на газа и „дългосрочните договори колко ще са краткосрочни“.\n„Колкото са по-кратки, толкова е по-добре, защото съм убеден, че в следващите три-четири години в Черно море ще има много газ и трябва да се пазим от договори по-големи от 6- годишни“, мотивира се Бойко Борисов.\nПо думите му приблизително тогава се очаква да започнем да добиваме газ.\nПремиерът коментира и словашките инвестиции у нас, които са главно във фотоволтаици.\n„Знаете, че предишният закон привлече всички, но на практика източваше парите на данъкоплатците“, коментира Борисов.\n„Сега го поставиха като проблем, но аз им обясних, че българите са ми по-мили от тези инвеститори и няма да има промени в мнението ни“ мотивира се премиерът.\nТой отбеляза, че и за двете страни е важно да излязат на пазари на трети страни в автомобилостроенето, металообработването, селското стопанство Не случайно толкова компании в автомобилостроенето дойдоха у нас, правят части за автомобили и съм убеден, че догодина, особено ако изборите минат добре, ще направят и голям автомобилен завод в България, подобен на този в Ловеч, коментира министър-председателят.\nНа въпрос за нуждата от още европейски средства в политиката по сближаване, премиерът отбеляза огромните задръствания по магистралата към Братислава.\n„Ако това е в София, ще стане революция. Тук все още няма метро, не е започнато. Софиянци и българите ще ни оценят, но някой път става по-късно, като попътуват и видят“, коментира премиерът.\nПубликувано в Бойко Борисов, Южен поток, газ, политика\t| Вашият коментар\nноември 9, 2012 by izvestni\n„Има едно хубаво нещо на Бюджет 2013 г. и то е, че това е последният бюджет на Бойко Борисов.“, това каза лидерът на БСП Сергей Станишев при дискусиите в парламента на първо четене по Законопроекта за държавния бюджет.\n„България се превръща в гето на бедността в Европа“, подчерта Станишев.\n„След управлението на Борисов огромна част от българите ще живеят много по-бедно отколкото преди 4 години, каза лидерът на БСП. Заетостта се срина катастрофално. Безработицата се удвои от 6.3% на 12.4% над 650 000 българи са без работа, каза Станишев.\n„Трета година има замразяване на пенсиите, а инфлацията е над 12%. Увеличението на пенсиите, което предлагат от ГЕРБ за 2013 г.,“ не покриват инфлацията“, отбеляза Станишев. По думите му повече от 30 социални права и придобивки са били отнети по време на управлението на ГЕРБ.\nПубликувано в Борисов, ГЕРБ, бюджет, власт, гето, политика, станишев\t| Вашият коментар